Οι πληροφορίες για κάποιο αρχείο είναι οργανωμένες σε μια σειρά από γραμμές κάθε μια από τις οποίες περιλαμβάνει είτε μια μόνο παράμετρο είτε δύο που χωρίζονται με κόμμα.

Οργάνωση πληροφοριών:

* Η πρώτη γραμμή έχει μόνο μια παράμετρο που αντιστοιχεί στο όνομα του ξενοδοχείου.
* Η δεύτερη γραμμή έχει δύο παραμέτρους που σχετίζονται με το οικόπεδο η πρώτη είναι η αξία αγοράς οικοπέδου και η δεύτερη η υποχρεωτική τιμή αγοράς.
* Η τρίτη γραμμή έχει μια παράμετρο που αντιστοιχεί στο κόστος αγοράς μιας εισόδου.
* Η τέταρτη γραμμή έχει δυο παραμέτρους που σχετίζονται με το βασικό κτίριο του ξενοδοχείου, η πρώτη αντιστοιχεί στο κόστος οικοδόμησης του βασικού κτιρίου και η δεύτερη στο ημερήσιο κόστος διαμονής στο ξενοδοχείο όταν υπάρχει μόνο το βασικό κτίριο.
* Οι γραμμές από την πέμπτη μέχρι και την προτελευταία περιγράφουν τις κτιριακές αναβαθμίσεις που είναι διαθέσιμες και έχουν δυο παραμέτρους. Η πρώτη αντιστοιχεί στο κόστος οικοδόμησης της εκάστοτε επέκτασης και η δεύτερη στο ημερήσιο κόστος διαμονής όταν υπάρχουν οι αντίστοιχες επεκτάσεις.
* Η τελευταία γραμμή έχει δύο παραμέτρους που αντιστοιχούν στο κόστος οικοδόμησης των εξωτερικών χώρων και το αντίστοιχο ημερήσιο κόστος διαμονής. Ο εξωτερικός χώρος ενός ξενοδοχείου είναι η τελευταία επέκταση που υποστηρίζει και αντιστοιχεί πάντα στο μέγιστο ημερήσιο κόστος διαμονής για κάθε ξενοδοχείο.

**Παράδειγμα:**

|  |
| --- |
| FUJIYAMA  1000,500  100  2200,100  1400,100  1400,200  500,400 |

Αντιστοιχεί στη περιγραφή του ξενοδοχείου FUJIYAMA (1η γραμμή) για το οποίο το κόστος αγοράς του οικοπέδου είναι 1000 (2η γραμμή πρώτη παράμετρος) ενώ το υποχρεωτικό κόστος αγοράς αντιστοιχεί σε 500 (2η γραμμή δεύτερη παράμετρος). Κάθε είσοδος για το συγκεκριμένο ξενοδοχείο έχει κόστος 100 (3η γραμμή). Το κόστος οικοδόμησης του βασικού κτιρίου 2200 (4η γραμμή πρώτη παράμετρος) ενώ το ημερήσιο κόστος διαμονής σε αυτή τη περίπτωση είναι 100. Για το συγκεκριμένο ξενοδοχείο υπάρχουν 2 επιπλέον κτιριακές αναβαθμίσεις (5η & 6η γραμμή). Η τελευταία γραμμή αντιστοιχεί στο κόστος οικοδόμησης του εξωτερικού χώρου (500) ενώ το μέγιστο ημερήσιο κόστος διαμονής για το FUJIYAMA είναι 400.